Държавен вестник, бр. 21, 2021 г., стр. 133

БРОЙ  21	
Д Ъ Р Ж А В Е Н  В Е С Т Н И К 	
СТР.  133  
ВИСШ СЪДЕБЕН СЪВЕТ
ПРАВИЛНИК
за администрацията на Върховния касаци-
онен съд
Г л а в а  п ъ р в а 
ОБЩИ РАЗПОРЕДБИ
Чл. 1. С този правилник се определят 
звената в администрацията на Върховния 
касационен съд (ВКС), функционалните им 
характеристики, организацията на работата 
в администрацията на ВКС, щатното разпи-
сание, типовите длъжностни характеристики 
на съдебните служители, редът за провеждане 
на конкурси, условията за несъвместимост за 
съдебен служител и органа по назначаването 
му, както и редът за атестиране и повиша-
ването в ранг на съдебните служители.
Чл. 2. При осъществяване на своята дей-
ност администрацията на ВКС се ръководи 
от принципите на законност, откритост и 
достъпност, отговорност и отчетност, ефек-
тивност, субординация и координация, пред-
видимост, обективност и безпристрастност.
Чл. 3. (1) Според функциите, които из-
пълнява, администрацията на ВКС е обща 
и специализирана.
(2) Общата администрация подпомага 
осъществяването на правомощията на пред-
седателя на ВКС и на неговите заместници 
и осигурява финансовото, правното и ад-
министративното обслужване на дейността 
на съда.
(3) Специализираната администрация под-
помага правораздавателната дейност на ВКС.
Чл. 4. (1) Председателят на ВКС назна-
чава и освобождава съдебните служители в 
администрацията на ВКС.
(2) Председателят определя, изменя и 
допълва структурата, вида, наименованието 
на съответните звена, числеността и длъж-
ностите в тях в съответствие с предвиденото 
в този правилник.
(3) Администрацията на ВКС включва 
административни звена – дирекции, отдели, 
сектори и служби, както и самостоятелни 
длъжности.
Чл. 5. (1) Председателят на ВКС като 
ръководител на администрацията на съда:
1. осъществява организационното ръко-
водство на ВКС и го представлява;
2. организира изпълнението и отчитането 
на бюджета на ВКС;
3. осигурява въвеждането и функциони-
рането на адекватни и ефективни системи 
за финансово управление и контрол;
4. определя числеността и длъжностите 
на административните звена, посочени в 
този правилник, и при необходимост създава 
техни съставни звена;
5. одобрява щатното разписание;
6. утвърждава индивидуалните длъжност-
ни характеристики на съдебните служители;
7. назначава и освобождава съдебните 
служители и съдебните помощници;
8. провежда информационна политика, 
която гарантира откритост и достъпност на 
дейността на ВКС;
9. организира и контролира дейността по 
защита на класифицираната информация;
10. в края на всяко шестмесечие под-
готвя и предоставя на Съдийската колегия 
на Висшия съдебен съвет, на Инспектората 
към Висшия съдебен съвет и на министъра 
на правосъдието обобщена информация за 
образуването, движението и приключването 
на делата;
11. изготвя годишен доклад за дейността 
на ВКС, който се публикува на интернет 
страницата на съда;
12. осигурява публикуването на актовете 
на Върховния касационен съд на интернет 
страницата на съда при спазване на Закона 
за защита на личните данни;
13. ръководи и контролира работата на 
съдебните помощници;
14. осъществява и други правомощия, 
възложени му със закон или с акт на Висшия 
съдебен съвет (ВСС).
(2) При осъществяване на правомощи-
ята по aл. 1 председателят на ВКС издава 
заповеди, вътрешни правила, инструкции и 
процедури.
(3) Председателят на ВКС може да деле-
гира с писмена заповед свои правомощия 
на заместниците на председателя или на 
главния секретар.
(4) Функциите на председателя на ВКС или 
част от тях в негово отсъствие от страната 
или когато ползва законоустановен отпуск, 
се изпълняват от определен с писмена запо-
вед за всеки конкретен случай заместник на 
председателя. Когато председателят на ВКС 
не е определил кой да го замества, функциите 
му се изпълняват от един от заместниците 
му по старшинство.
(5) Към председателя на ВКС може да се 
създаде съвет като експертно консултатив-
но звено за анализ, обсъждане и решаване 
на въпроси във връзка с уеднаквяване на 
съдебната практика на ВКС с практиката 
на Европейския съд по правата на човека и 
Съда на Европейския съюз. Съветът може 
да включва експерти с дългогодишен стаж 
и опит в прилагането на правото на ЕС и 
ЕКПЧОС.